钦定古今图书集成/明伦汇编/闺媛典/第257卷 > 林迁妻陈氏〈妇曹氏附〉
## 钦定古今图书集成/明伦汇编/闺媛典/第257卷 > 林迁妻陈氏〈妇曹氏附〉

按《江阴县志》：“陈氏，林迁妻，临洮别驾岐东媳。适林未
一年，夫亡，截发毁容，誓不失节，守遗腹子敬一，年十
七而夭，氏与妇曹氏苦守终身。曹氏，诸生曹銮女，年
十七归林，未逾年而寡，与姑共抚遗腹。崇祯辛未，直
指表其闾。陈卒年六十馀，曹亦五十馀矣。”